《戏效浪仙体》
宋代·蒲寿宬

碌碌复碌碌，世事安可卜。
马蹶轻四蹄，夔行矜一足。
知守吾辙难，遑问羊肠曲。
行行复何之，幽人在空谷。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。